Copacabana
Store norske leksikon,Geografi,Verdens geografi,Sør-Amerikas geografi,Brasils geografi
Copacabana er en bydel i Rio de Janeiro i Brasil. Den omfatter en smal landstripe mellom fjellene og havet, kjent for sin fire kilometer lange sandstrand.
Da Rio var hovedstaden i Brasil ble Copacabana ansett som et av de beste nabolagene i landet. Ettersom favelaene rykket nærmere den sørlige delen av byen flyttet mange fra den tidligere overklassen vestover langs kysten. Copacabana er imidlertid fortsatt et prestisjefullt nabolag og senter for Rio de Janeiros turistindustri med størsteparten av byens hoteller. Dette har trukket til seg fattige mennesker som søker arbeid, og Copacabana er i dag blant de tettest befolkede områder i verden. Les mer i Store norske leksikon Brasils geografi Brasils befolkning Brasils historie